साउथ के सुपरस्टार विजय की फिल्म 'Bigil' का जबरदस्त क्रेज, सिनेमाघर में नाचते दिखे फैन्स- देखें Video  
विजय की फिल्म 'बिगिल' को लेकर जबरदस्त क्रेज
नयनतारा ने शेयर किया ऑडियंस का वीडियो
खूब वायरल हो रहा है वीडियो
साउथ के सुपरस्टार विजय (Vijay) और नयनतारा (Nayanthara) की फिल्म 'बिगिल' (Bigil) ने पहले दिन बॉक्स ऑफिस (Bigil Box Office Collection) पर धमाल मचा दिया है. बताया जा रहा है कि 'बिगिल' विजय की सबसे ज्यादा ओपनिंग लेने वाली फिल्म बन गई है. फिल्म को लेकर लोगों में जबरदस्त क्रेज देखने को मिल रहा है. फिल्म की एक्ट्रेस नयनतारा ने इससे संबंधित एक वीडियो भी शेयर किया है. उनका यह वीडियो खूब वायरल हो रहा है. नयनतारा द्वारा शेयर किए इस वीडियो में लोग सिनेमाहॉल में क्रेजी हुए जा रहे हैं.

A post shared by nayanthara(@nayantharaaa) on Oct 24, 2019 at 4:34pm PDT

इस वीडियो में देखा जा सकता है कि 'बिगिल' (Bigil) देखने आए दर्शक सिनेमाघरों में जमकर डांस कर रहे हैं. 'बिगिल' की कमाई को लेकर खबर आ रही है कि पहले दिन इस फिल्म ने करीब 3 करोड़ की कमाई कर डाली है. बता दें कि 'बिगिल' एक तमिल-भाषा की स्पोर्ट्स एक्शन फिल्म है, जिसे एटली द्वारा लिखित और निर्देशित और एजीएस एंटरटेनमेंट के बैनर तले रिलीज किया गया है. फिल्म में विजय और नयनतारा प्रमुख भूमिकाओं में हैं. फिल्म का संगीत ए आर रहमान ने तैयार किया है.

A post shared by Thalapathy VIJAY (@vijayfanspage) on Oct 19, 2019 at 8:15pm PDT

बता दें कि साउथ के सुपरस्टार विजय (Vijay) का पूरा नाम जोसेफ विजय चंद्रशेखर है. फिल्मों में एक्टिंग के अलावा वह एक पार्श्व गायक और भारत में कई कंपनियों के लिए एक प्रवक्ता भी रहे हैं. विजय ने सन् 1990 के दशक में अपने पिता के निर्देशन में बने कई उपक्रमों में काम करते हुए अपने कैरियर की शुरुआत की. नालया थीरपू (1992) फिल्म से उन्होंने अपने फिल्मी कैरियर की शुरुआत की. इसके बाद उन्होंने एक्शन और रोमांस शैलियों की कई फिल्मों में अभिनय किया.